ນັກຊ່ຽວຊານອົດສຕາລີ ຄັດຄ້ານທັດສະນະຂອງຈີນໃນບັນຫາທະເລຕາເວັນອອກ
17 ມິຖຸນາ 2014 - 16:49:09
ທ່ານສາດສະດາຈານ Carlyle A Thayer
(ພາບ: TTXVN)
(vovworld) – ພາຍຫຼັງໜັງສືພິມຂອງອົດສຕາລີ ບາງສະບັບໄດ້ລົງພິມບົດຂຽນຂອງນັກຄົນຄວ້າ ແລະ ການທູດຈີນ 2 ຄົນ ດ້ວຍເນື້ອໃນເຊັ່ນດຽວກັນທີ່ວ່າ “ຫວຽດນາມ ບໍ່ມີຄຳຖະແຫຼງດ້ານກົດໝາຍ ກ່ຽວກັບອະທິປະໄຕສຳລັບໝູ່ເກາະຮ່ວາງຊາ”, ທ່ານສາດສະດາຈານ Carlyle A Thayer, ນັກຄົ້ນຄວ້າກ່ຽວກັບທະເລຕາເວັນອອກທີ່ມີຊື່ສຽງ ສັງກັດສະຖາບັນປ້ອງກັນຊາດອົດສຕາລີ ໄດ້ໂຕ້ຕອບກັບສຳນັກໜັງສືພິມຕ່າງໆ, ໂດຍຄັດຄ້ານຢ່າງແຮງສັດທະນະຂອງນັກຄົ້ນຄວ້າ 2 ຄົນກ່ຽວກັບບັນຫາທະເລຕາເວັນອອກ ແລະ ບັນດາຄວາມເຄັ່ງຕຶງກັບຫວຽດນາມ ຢູ່ທະເລຕາເວັນອອກ ໃນປະຈຸບັນ.
ກ່ຽວກັບບົດຂຽນຂອງນັກຂຽນ ຈາວຈິງໄຮ່, ຫົວໜ້າສູນຄົ້ນຄວ້າຮ່ວມມື ແລະ ຄວາມປອດໄພໃນການເດີນທະເລ, ຂຶ້ນກັບສະຖາບັນຄົ້ນຄວ້າສາກົນຈີນ ໄດ້ລົງພິມໃນໜັງສືພິມ “Autrakian Financial Review” ເມື່ອວັນທີ 11/06 ທ່ານສາດສະດາຈານ Carlyle A Thayer ຢືນຢັນ ນີ້ບໍ່ແມ່ນບົດວິຈານມີລັກສະນະວິຊາການ ເມື່ອພຽງຊີ້ແຈ້ງນະໂຍບາຍຂອງກະຊວງການຕ່າງປະເທດຈີນ. ທ່ານສາດສະດາຈານ Carlyle A Thayer ຄັດຄ້ານຂໍ້ອ້າງຂອງນັກຂຽນ ຈາວຈິງໄຮ່ ທີ່ຖືວ່າ ກົດໝາຍສາກົນພວມປົກປ້ອງຈີນ ຍ້ອນຮ້ານເຈາະມ້ຳມັນໄຮ່ຢາງ ນອນໃນເຂດໄກ້ຄຽງຂອງຈີນ. ຕາມທ່ານສາດສະດາຈານ Carlyle A Thayer ແລ້ວ, ເລື່ອງຈີນ ນຳຮ້ານເຈາະນ້ຳມັນໄຮ່ຢາງ 981 ພ້ອມກັບບັນດາກຳປັ່ນຮົບເຂົ້າເຂດທະເລຕາເວັນອອກແມ່ນໄຮ້ເຫດຜົນ, ລະເມີດກົດໝາຍສາກົນຢ່າງຮ້າຍແຮງ. ທ່ານສາດສະດາຈານ Carlyle A Thayer ເນັ້ນໜັກວ່າ ຈີນ ກໍ່ເສກສັນປັ້ນແຕ່ງຈົດໝາຍຂອງທ່ານນາຍົກລັດຖະມົນຕີ ຫວຽດນາມ ຟ້າມວັນດົ່ງ ເມື່ອປີ 1958 ແລະ ຜູ້ຂຽນ ຈາວຈິງໄຮ່ ພວມໂຄສະນາຂໍ້ມູນທີ່ບໍ່ຖືກຕ້ອງ. ທ່ານສາດສະດາຈານ Carlyle A Thayer ຖືວ່າ ຈີນ ຄວນມີປະຕິກິລະຍາທີ່ຕັ້ງຫນ້າສຳລັບຄວາມຮຽກຮ້ອງຢ່າງຕໍ່ເນື່ອງຂອງຫວຽດນາມ.